આ અંગે સોઢીએ આગળ જણાવ્યું હતું કે, 'પંજાબ પોલીસના એક વરિષ્ઠ અધિકારીએ ત્યારે કહ્યું હતું કે, તે(હરમનપ્રીત કૌર) કંઇ હરભજન સિંહ થોડી છે, જેને અમે ડીએસપી બનાવી દઇએ! અમે આ મામલે મુખ્યમંત્રીને પણ મળ્યા હતા, પરંતુ કોઇ ફાયદો ન થયો.' હરમનપ્રીત કૌરના પિતાએ જણાવ્યું હતું કે, વર્ષ 2009થી હરમનપ્રીત ભારતીય ટીમનું પ્રતિનિધિત્વ કરી રહી છે, આમ છતાં તેને નોકરી નહોતી મળી. નોંધનીય છે કે, ચાર વર્ષ પહેલાં સચિન તેંડુલકરની વિનંતીથી આખરે રેલવેમાં હરમનપ્રીતને નોકરી મળી હતી.